વાસ્તવમાં સમયના વહેતા પ્રવાહ સાથે લોકશાહી અને કોંગ્રેસની ઘોર જાણે કે અજાણે સ્વયં કોંગ્રેસે જ ખોદી નાખી છે. લોકશાહી ખતરામાં છે તો એનું કારણ પણ કોંગ્રેસ જ છે, કારણ કે શરુઆતથી આજ સુધી આ જ એક પાર્ટી છે બધું જોઈ શકવા અસ્તિત્વમાં રહી છે. પણ, જો ૭૦ વર્ષ જૂની પાર્ટીને આમ દૂધમાં પડેલ માખીની જેમ કોઈ ઉપાડીને ફેંકી દેનારો મરદ સામેની પાર્ટીમાં આવ્યો હોય ત્યારે એને પાડવા પોતાની પાર્ટીમાં પણ એવો મૂછોના વટે અને લોકશાહીના જોરે એને પછાડી શકે એવો માણસ લાવવો જોઈએ… પણ, અહીં તો વિપક્ષની દરેક પાર્ટીઓના એજન્ડામાં આનું ઊલટું જ થયુ. આ BJP નો અજગર એક પછી એક રાજ્યોમાં શાસન જમાવીને સતત મોટો થઈ રહ્યો છે, ત્યારે અન્ય પાર્ટીઓ ઉંદરો લઈ લઈને અજગરનું કાંસળ કાઢવા નીકળી પડી છે.